**Zsidómisszió**

Ahogy a kovid bezárt ajtókat és lehetőségeket, ki is nyíltak kapuk, melyeket eddig nem annyira, vagy egyáltalán nem tudtunk használni.

Az Izraelfórum – mely sok zsidómisszióval foglalkozó szervezetet, elkötelezett és lelkes egyéneket tömörít magában – évente háromszor esedékes megbeszélését és imaközösségét az internet segítségével – legyőzve a távolságokat – hála Istennek meg tudtuk tartani sok időt megspórolva. Hiányzott természetesen a személyes találkozás, de a rendelkezésre álló időt jobban tudtuk felhasználni, illetve olyan szoros kapcsolatban vagyunk egymással, hogy az imatémák elővezetésére nem kellett hosszabb időt szánni.

2020 év eleji Holokauszt megemlékezéseken még részt tudtunk venni, ekkor volt januárban az a bizonyos alkalom, amikor Pokorni Zoltán XII. kerület polgármestere könnyek között emlékezett meg a Maros utcai mészárlásról.

Ezek után viszont a járványhelyzet miatt sok ajtó bezárult. Hiszen a személyes misszió és látogatások értelemszerűen elmaradtak, viszont a meglévő kapcsolatokat fölhasználva a elértünk olyan előadókat, akik ideutaztatása igen költséges lett volna, de a net segítségével közel kerültek hozzánk. Így hallgatunk/hallgattunk német, angol, orosz, amerikai és norvég előadókat, akik könyveikről, szolgálatukról beszéltek, illetve tanításokat adnak mindannyiunk örömére. Magam is tarthattam előadást sok zsidó gyökerű részvevővel, érdeklődővel.

Ez a szolgálat remélem egyre jobban ki is tud teljesedni és élhetünk ezzel akkor is, amikor már újra lehet személyesen is találkozni, nagyobb eseményeket szervezni.

Bár 2021-es esemény, de személyes részvételem miatt fontosnak tartom ennek megjegyzését. A budapesti gettó felszabadulásának évfordulójára kértek tőlem egy rövid áhitatot, mely linkje evangélikus egyházunk honlapján is megjelent: [klikk ide.](https://www.evangelikus.hu/budapesti-getto-felszabadulasanak-evfordulojara-emlekezunk)

<https://www.evangelikus.hu/budapesti-getto-felszabadulasanak-evfordulojara-emlekezunk>

*Endreffy Géza*